google/wiki40b huggingface dataset:
Mother Jones

Biografi

Hun ble født Mary Harris, datter av en romersk-katolsk bonde nær byen Cork, Irland. Encyclopædia Britannica lister hennes fødselsdag som 1. august 1837, selv om hun selv hevdet at den var den 1. mai 1830.

De første år

De to store vendepunktene i hennes liv var da hun først mistet sin mann og fire barn under en gulfeber-epidemi i Tennessee i 1867, og da hun så mistet sin eiendom under den store brannen i Chicago i 1871. Tvunget til å forsørge seg selv ble hun involvert i arbeiderbevegelsen og sluttet seg til Knights of Labor, en forløper for Industrial Workers of the World (IWW eller «Wobblies»), som hun hjalp med å stifte i 1905. Hun var aktiv som organisator og underviste i streiker over hele landet. Hun var særlig involvert i United Mine Workers (UMW) og Socialist Party of America. Som en fagforeningsorganisator vant hun berømmelse for å organisere hustruer og barn i demonstrasjoner for deres krav. I 1903 organiserte hun barn som arbeidet i gruver og fabrikker i «Barnas korstog», en marsj fra Kensington, Pennsylvania til Oyster Bay, New York (president Theodore Roosevelts hjem) med bannere som krevde tid til å leke og til å gå på skole. Selv om presidenten nektet å møtes med de marsjerende, brakte marsjen emnet om barnearbeid opp på toppen av offentlighetens agenda.

De senere år

I 1913, under Painwillt Creek-Cabin Creek-streiken i Vest-Virginia, ble Mother Jones sammen med andre fagforeningsfolk anklaget for å være med i en sammensvergelse som inkluderte drap. Hun ble satt i husarrest i Pratt, Vest-Virginia. Hennes arrestasjon reiste et ramaskrik og hun ble snart løslatt da angriperne ble identifisert som assosiert med en prominent lokal forretningsmann. Efter hennes løslatelse beordret Senatet en undersøkelse av forholdene i de lokale kullgruver. Hun var også sentral under slaget ved Blair Mountain i 1921.
Holmes Block

Holmes Block er en «blokklignende» klippe, med en høyde opp mot 1 855 moh på vestsiden av Ruecroftbreen, 3,5 km vest for Cooke Bluff i Victoria Land i Antarktis. Den ble navnsatt av Advisory Committee on Antarctic Names i 1994 etter John W. Holmes, en kartograf som spesialiserte seg på kartlegging av Antarktisn med US Geological Survey (USGS) 1951–77 og fra 1977 ved USGS Mapping Applications Center.
Crash Bash

Spillet

Hovedspillet i Crash Bandicoot er Adventure mode hvor spilleren skal vinne alle 28 verdener for å vinne,(trophies.) Spilleren vinner forskjellige trofèr, Diamanter og Krystaler pluss tids relicer i hver verden. Adventure Mode kan enten spilles alene eller sammen med en venn, men er mye vanskeligere å fullføre alene. Spesielt på relic utfordringene hvor alle de tre andre motstanderne har deg alene som mål.
Det finnes 5 forskjellige hovedrom, og å klare alle disse rommene får man 200% i spillet men disse gir ikke noen ekstra bonus for spillet.
Som alle andre Crash serier så går spilleren fra rom til rom(Warped Rom), i hver rom er det flere nivåer. For å gå videre fra en rom til en annet så må man møtte of bekjempe nivåets bosser. For å møtte bossene så må man vinne en antall trofèr, crystaler og diamanter(forskjellige i antall fra rom til rom.)

Karakterer

Spillet er delt i 2 grupper. De onde og de gode. De gode er Crash, Coco, Tiny og Dingodile. Tiny og Dingodile er på den godes side fordi AKU AKU syntes at det er urettferdig med 6 mot 2 og oppfordrer UKA UKA til å gi over 2 av hans menn for å rettferdiggjøre kampen, noe UKA UKA går med på. De onde er Dr. Neo Cortex, Dr. N. Brio, Caola Kong og Rilla Roo. Rilla roo er en ny karakter i crash serien som er blanding av Kengeru og Gorilla.
Karakterene er fordelt på 4forskjellige meny typer, foerdelt på forskjellige egenskaper i hver av de forskjeligge nivåene. Crash og coco har de samme egenskapene, Coretx og N. Brio, tiny og Koala Kong samt Dingodile og Rilla Roo.
Papu Papu, Berminator, komodoe Joe Brothers og Nitro Oxide er bossene på hver av de 4 første nivåene. Flere andre forskjellige karakterer har også ofte roller i en del verdener. Fake crash er også tiligjenngelig i den japanske versjonen.
Norseman (Vest-Australia)

Historie

Det var jakten på gull i området som førte til grunnleggelsen av Norseman. Gull ble først funnet i området i 1892, ved den nå avfolkede gruvebyen Dundas, 10 km sør for byen, og «Dundasfeltet» ble satt i drift i 1893.
I juli 1894 oppdaget Lawrence Sinclair ei rik gullåre som han oppkalte etter hesten sin, «Norseman», og 22. mai 1895 ble byen grunnlagt, med samme navn. De australske urinnvånernes navn på området er «Jimberlana». 
Til å begynne med slet Norseman litt med å utvikle seg, på grunn av den etablerte byen Dundas like ved, men mellom 1895 og 1901 ble det opprettet et postkontor, banker, doktor, rettshus, butikker og kirker. I 1935 kom Western Mining Corporation til Norseman og investerte betydelige summer i byens infrastruktur, som fikk asfalterte veier, elektrisitet og vannforsyning.
Norseman var på et tidspunkt det nest rikeste gullfeltet i Vest-Australia, etter Golden Mile i Kalgoorlie. Det er anslått at det siden 1892 er blitt utvunnet over 100 tonn gull i området. Norseman Gold Mine er den gullgruva i Australia som har hatt lengst sammenhengende drift. Per 2006 hadde den vært i drift i over 65 år, med en akkumulert produksjon på mer enn 5,5 millioner unser gull.
Håndball under Middelhavslekene 1997

Håndball under Middelhavslekene 1997. Håndball var en av flere sporter under de trettende middelhavslekene som ble arrangert i Bari i Italia i perioden 13. til 25. juni 1997. Det var åttende gangen som håndball var med på programmet under middelhavslekene. Det var to turneringer, en for menn og en for kvinner. Frankrike vant dameturneringen og mennenes turnering ble vunnet av Kroatia
ECPAT

ECPAT er et nettverk av organisasjoner og enkeltpersoner som arbeider mot kommersiell seksuell utnyttelse av barn. Nettverket ble opprettet i 1990 og har sitt hovedkontor i Bangkok, Thailand. Nettverket har spesiell rådgivende status hos FNs økonomiske og sosiale råd (ECOSOC).
Bokstavene i ECPAT står for "End Child prostitution, child Pornography And the Trafficking of children for sexual purposes". (Avslutt barneprostitusjon, barneprnografi og barnehandel).
ECPAT anslår at mer enn en million barn rundt om i verden er barneprostituerte, mange av dem lever i fangenskap og under slavelignende forhold. ECPAT arbeider for etablere et globalt lovverk som gir barn beskyttelse mot kommersielle seksuelle overgrep. ECPAT arbeider også blant barneprostituerte for å øke deres selvbevissthet, slik at barna selv settes i stand til å protestere mot overgrep.
ECPAT ble tildelt Raftoprisen i 1998 for sitt bidrag til å rette oppmerksomheten mot det faktum at også barn har menneskerettigheter.
Stenkilætten

Stenkilætten er et navn som i ettertid er blitt satt på den kongsslekt som styrte over Sverige (eller deler av Sverige) fra ca. 1060 til 1120-tallet.
Ættens navn er fra dens første konge, Stenkil, som i henhold til Vestgøtalovens kongeliste nedstammet fra Vestergøtland, men som ble valgt til konge av sveaerne ettersom han var giftet inn i den gamle kongsætten som døde ut ca. 1060. Stenkil døde i det store omveltningsåret 1066 og vår kunnskap om de neste to århundrene er svært usikker og sparsommelig.
Umiddelbart etter at Stenkil døde skal det ha brutt ut innbyrdeskriger mellom to tronpretendenter som begge hette Erik, den ene kan ha vært Stenkils sønn. Det er derimot sikkert at Stenkil var far til kongene Halstein og Inge Stenkilsson den eldre. Halstein ble far til kongene Filip og Inge den yngre. Når Ragnvald Knaphövde (antageligvis en sønn av Inge den eldre) døde var også Stenkilsætten utdødd på mannssiden.
Antageligvis var samtlige konger på 1100-tallet på et eller annet vis beslektet med Stenkilsætten. De forbindelser som er kjente gikk via Inge den eldres barn – tre døtre og en sønn: Margret Fredskolla (gift med kong Magnus Berrføtt av Norge), Katarina Ingesdatter, Kristina Ingesdatter og den før nevnte Ragvald Knaphövde.
Margrets sønn fra andre ekteskap med den danske kongen Nils av Danmark, Magnus Nilsson eller Magnus den sterke som han er blitt kjent som, gjorde et forsøk på den svenske kronen gjennom slektskapet via moren og klarte å bli valgt til konge av vestgøterne (men aldri over hele Sverige).
Katarina ble svigermor til Erik den hellige som ble stamfar for Erikætten. Ragnvald ble morfar til den danske prinsen Magnus Henriksson som gjorde et forsøk på den svenske kronen ca. 1160 og drepte både Sverker den eldre og (muligens) Erik den hellige. Noen direkte kobling mellom Stenkilætten og Sverkerætten er ikke kjent, men Kristina Ingesdatter ble mormorsmor til Karl Sverkerssons ektefelle.
Ullånger

Ullånger er et tettsted i Kramfors kommune i Västernorrlands län i landskapet Ångermanland i Sverige. I 2010 hadde tettstedet 626 innbyggere.
Skolemassakre

Skolemassakre, også kalt skoledrap og skoleskyting (etter det amerikanske school shooting), er en brutal skyteepisode som foregår på en skole. Voldshendelsene skjer vanligvis ved at én eller et par enkeltelever eller studenter, oftest unge gutter som er bevæpnet med pistoler, geværer eller automatvåpen, skyter og skader medelever og andre på skoleområdet. Mange av massakrene har vært planlagt på forhånd, for eksempel som en type hevn eller markering, men kommer overraskende og uforutsigbart på omgivelsene.
En kjenner til omkring 50 forskjellige alvorlige skyteepisoder og massedrap på skoler siden 1970-tallet. USA, hvor det mest betydningsfulle eksempel er Columbine, men også Tyskland og Finland, som hadde slike hendelser i 2007 og 2008, har oftere vært rammet enn andre land. I disse landene er våpentilgangen større og vold vanligere enn i for eksempel Norge.
Skolemassakrer  er dramatiske og tragiske, og hendelsene får derfor mye oppmerksomhet i nyhetsmediene over store deler av verden.
Habitivsetning

Eksempler

Der vi i norsk sier Kalle har ei bok heter det på finsk Kallella on kirja (bokstavelig på Kalle er bok, med kasus adessiv), og på nordsamisk Kalles lea girji (bokstavelig i Kalle er bok, med kasus lokativ).
Finske og samiske eksistensialsetninger blir bygget opp på samme måte: Pöydällä on kirja «på bord er bok» / Beavddis lea girji «i bok er bord» betyr begge to «Det ligger ei bok på bordet».

Unntak

På samme måten som i norske eksistensialsetninger blir leddet etter verbet tolket ubestemt. Unntaket gjelder nettopp habitivsetninger, det kan hete Minulla on vain sinut «Jeg har bare deg», der pronomenet selvsagt har bestemt tolking.
Mounir El Hamdaoui

Biografi

Han startet sin profesjonelle karriere i den nederlandske klubben Excelsior Rotterdam i 2002. Her var han i tre år før han gikk til den engelske klubben Tottenham sommeren 2005.

Derby

I september 2005 undertegnet han en 3-måneders utleieavtale til Derby County, og han debuterte for klubben i ligasammenheng 18. september mot Southampton. Sitt første ligamål i England scoret han den 1. oktober 2005 mot Leicester City. En skulderskade gjorde at han måtte returnere til Tottenham den 19. oktober 2005, men 31. januar 2006 skrev han en ny utlånsavtale med Derby.
Fotios I av Konstantinopel

Bakgrunn

Mange primærkilder om Fotios' liv er skrevet at folk som var fiendlig innstilt til ham fordi han lå i skarp strid med pavekirken og ble også erklært illegitim av pave Mikael I i 863. De samtidige kildene kan derfor sprike ut fra forfatterens syn og kirkelige tilknytning. Fotios' far het Sergios og var spatharios – keiserlig livvakt. Skal man tro Symeon Magister var hans mor en tidligere nonne som hadde rømt fra klosteret. Det er derfor spekulert i om Fotios kan ha vært av utenomekteskapelig byrd.
Allerede som ung begynte Fotios å undervise i grammatikk, filosofi og teologi, samt å skrive på verket sitt Bibliotheca  eller Myrobiblos. Dette verket inneholder 279 epitomer av bøker han hadde lest. Han ble patriark av Konstantiopel 1. juledag 857, etter at patriarken Ignatius I av Konstantinopel var blitt avsatt. Ignatius klaget utnevnelsen av Fotios inn for pave Mikael I som erklærte Fotios for illegitim i 863. Fotios var patriark fram til 867, og og ble gjeninnsatt fra 877 til 886.
På grunn av at hans bror giftet seg med keiserens moster, kunne Fotios raskt avansere og ble keiserlig sekretær og protospatharios – kaptein for den keiserlige livvakte I år 838 ble han sendt som ambassadør til kalifen i Bagdad.

Patriark

Juledagen 857 ble han utnevnt til patriark av Konstantinopel og kom dermed til å bli delaktig i den fremvoksende konflikt (som senere skulle bli et formelt skisma) mellom den katolske kirke og de ortodokse kirker. 
I oktober 867 ble Fotios imidlertid avsatt som patriark og etterfulgt av Ignatius I av Konstantinopel. Han ble forvist til klosteret Stenos ved Bosporos der han tilbragte syv år. Men han klarte å ta seg tilbake til Konstantinopel og, da Ignatius døde i 877, kunne Fotios gjeninnta sin tidligere verdighet som patriark. I 886 havnet Fotios imidlertid atter i unåde da han ble anklaget for høyforræderi, og han ble atter igjen forvist. Han tilbragte sine siste år av livet i et kloster – men hvilket er ikke kjent.
Fotios er kanskje mest kjent for å ha skrevet verket Bibliotheke eller Myrobiblos. Dette verk inneholder 279 epitomer av bøker han hadde lest. Mange av disse er senere gått tapt og Fotios beskrivelser er derfor av en viss verdi.
Fotios skrev også et leksikon og et stort antall teologiske verker, hvorav Amfilochia (gresk: Αμφιλοχία) er det mest kjente. Disse verk er ofte kritiske mot paven. Også et nokså stort antall av Fotios brev er blitt bevart.
Argus Motoren Gesellschaft

Argus Motoren Gesellschaft m.b.H. var et tysk utviklings- og produksjonsfirma for kjøretøyer og motorer til kjøretøy, båter og fly.
Firmaet ble etablert i 1901 av Henri Jeannin som Internationale Automobil-Zentrale Jeannin & Co., et firma som utelukkende drev med handel av kjøretøy. I 1904 omdøpt til Argus Motoren-Gesellschaft Jeannin & Co. og videre i 1906-11-04 til Argus Motoren-Gesellschaft m.b.H. i samarbeid med Frank Rahtjens som daglig leder.
Signiphoridae

Utseende

Bittesmå (0,2 – 1,5 mm), kompakte snylteveps, vanligvis svarte men de kan være gulaktige. Kroppen er flattrykt og glatt uten hår eller synlig skulptur. Antennene består av fem – sju ledd, de innerste leddene er små og ringaktige, det ytterste leddet danner en lang, uleddet klubbe. Hodet er ganske variabelt i form og størrelse. Forkroppen (thorax) er nokså bred, scutellum er mye bredere enn langt, omtrent rektangulært. Propodeum, som egentlig er det fremste bakkroppsleddet, men sammenvokst med thorax, har et trekantet midtfelt som lett forveksles med scutellum, men ligger bak dette. Beina er nokså korte, slanke eller middels kraftige. Vingene er avrundede, uten synlig årenett og uten fine hår på vingelflaten, med lange hår langs hele eller det meste av kantene. Bakkroppen er bred, tett trykket inntil forkroppen slik at "vepsetaljen" (petiolus) ikke er synlig.

Levevis

Signiphoridene er nesten alle sammen assosiert med skjoldlus (Coccoidea), enten som direkte parasitoider på skjoldlusene eller som hyperparasitoider som snylter på andre parasitoider (fluer eller andre Chalcidoidea) som angriper disse. Arten Clytina giraudi, om er funnet i Danmark, snylter på stråfluer (Chloropidae) som lever på takrør. De fleste larvene lever enkeltvis, men det finnes også noen som lever mange sammen i samme vert.
Yphthimoides

Utseende

Middelsstore sommerfugler med avrundede vinger.
Vingenes underside er mer eller mindre ensfarget brun bortsett fra to smale, mørkere tverrstreker og noen små øyeflekker langs bakvingens ytterkant og i spissen av forvingen. Hos noen arter finnes det også en hvit tverrstripe langs ytterkanten av den ytterste brune.
Oversiden er gjerne ensfarget brun bortsett fra en liten øyeflekk ved bakvingens bakhjørne.

Levevis

Disse sommerfuglene lever i tropisk regnskog i lavlandet. De voksne sommerfuglene flyr ikke langt og holder seg inne i skyggen, eller de er aktive i skumringen. Larvene lever på planter i gressfamilien (Poaceae).

Utbredelse

De aller fleste av artene lever i Brasil, mens slekten forekommer også i Peru, Bolivia og det nordlige Argentina. Yphthimoides renata avviker fra slektens øvrige utbredelse ved at den er utbredt i Mellom-Amerika nord til Mexico og det nordlige Sør-Amerika.
Barbro Backberger

Biografi

Backberger kom fra et hjem i lavere middelklasse i Kungälv, og var et av seks barn i familien. Hun var den første i familien til å ta utdanning, og jobbet som jordbruks- og fabrikkarbeider, ekspeditør og metallarbeider, før hun på 1960-tallet ble journalist og forfatter. Samtidens politiske begivenheter, samt inspriasjon fra tekster av forfatterne Eva Moberg og Kristina Ahlmark fikk henne til å begynne å skrive.
Backberger var en kvass feministisk debattant som ikke la noe imellom når hun skrev. Julaften 1965 fikk hun sin artikkel Den heliga familjen publisert i Dagens Nyheter. Hun skrev der at «[f]amiljen är en föråldrad institution, en kvarleva från 1800-talets borgeliga samhälle. Ändå betraktas den som sakrosankt, som ett socialt och moraliskt axiom istället för vad den är - en typ av gruppbildning i ett visst socialt system».
Året etter skrev hun i boken Det förkrympta kvinnoidealet: «Nittionio procent av kvinnorna i vår kultur är neurotiker, eller kanske nittioåtta, för att vara säker på att inte överdriva.» En nevrotiker er, ifølge Backberger, en person «som genom inverkan från en hämmande och frustrerande omgivning fått sin förmåga förstörd att till fullo utnyttja sin fysiska och psykiska kapacitet». Backbergers tekster vakte sterke reaksjoner.
Backberger var på 1960-tallet medlem av Grupp 222, som la press på likestillingsspørsmål, og hun deltok i 1967/68 i Karin Westman Bergs Könsrollsseminarium i Uppsala. Sammen med sju andre seminardeltakere grunnla hun i 1968 det feministiske nettverket Grupp 8.
På 1970-tallet var hun medlem i Vänsterpartiets sentralstyre, og var også vara i riksdagsgruppen.
Det feministiske perspektivet er også å finne i hennes skjønnlitterære tekster. Hun fikk også Tidningen VIs litteraturpris i 1977 for romanen Inga träd växer in i himlen.
Negerhollandsk

Historikk

Språket fikk sitt navn av L.Ph.C. van den Bergh i artikkelen «Iets over het Neger-Hollandsch» som ble publisert i Taalkundig Magazijn of gemengde bijdragen tot de kennis der Nederduitsche taal [bijeenverzameld door A. de Jager]. Av andre hadde det blitt kalt creole, cariolisch, criolisch og creolisch. Herrnhutiske og danske misjonærer introduserte en akrolektisk versjon av språket som de kalte høykreolsk. I 1770 utga de en lesebok og en liten luthersk katekisme, og i 1781 kom en oversettelse av Det nye testamentet til høykreolsk.
Tidlig i det 19. århundre begynte engelsk å overta den posisjonen negerhollandsk hadde hatt. Frem til 1830 ble gudstjenestene i øyenes lutherske kirker holdt på høykreolsk, etterhvert ble dette også det eneste stedet som språket ble brukt. Langsomt ble språket forlatt.
Da antropologen J.P.B. de Josselin de Jong undersøkte språket i 1926, og Nelson ti år senere, viste det seg at det fremdeles fantes noen titalls mennesker som brukte negerhollandsk. Disse bodde hovedsakelig på St. John, men brukte språket lite av frykt for å bli ansett som raringer.
På slutten av 1970-årene undersøkte Anne Graves det muntlige språket, blant annet med Alice Stevens som behersket negerhollandsk takket være at hun ble oppdratt av sine besteforeldre. Slik ble språkets status som utdødd «forsinket» en generasjon. Dette gjaldt spesielt for Jomfruøyene, for på naboøyen Puerto Rico skal visstnok noen få brukere av språket fremdeles være i live. I kreolspråket som brukes på øyene i dag, «Virgin Islands english creole», er flere ord som stammer fra negerhollandsk gjenkjennelige.
Etter at jernteppet falt i 1989 ble det enklere for forskere fra vestlige land å undersøke den evangeliske brødremenighetens arkiver i Herrnhut. I arkivene fant man et stort antall manuskripter skrevet på negerhollandsk. Blant disse var ikke bare bibeltekster men også for eksempel rundt 150 brev skrevet av slaver i det 18. århundre.
Andre kreolspråk i Karibia som er basert på nederlandsk språk eller en dialekt av dette er skepi og berbice-nederlandsk.
Den troløse misjonær

«Den troløse misjonær» er et skillingstrykk med ukjent tekstforfatter. Melodien den synges til skal være «Jeg gikk meg ut i lunden».

Teksten

1.Mitt brev at sjette dennes du visstnok mottatt har,

hvor i deg budskap sendes at du er bleven far,

ja du er bleven fader, faderullanrullan fader

ja du er bleven fader, den sak er soleklar.
2.Jeg husker godt den dagen du tok ditt første skritt

du tok meg under haken, jeg syntes det gikk for vidt.

Og da jeg så fikk barnet, faderullanrullan barnet

og da jeg så fikk barnet jeg skjønte det var ditt.
3.Din drakt var etter moten, du bar et rutet slips

du gløttet på kommoden hvor jeg har alt mitt nips.

Du talte om Gud Amor faderullanrullan Amor

du talte om Gud Amor som jeg har kjøpt i gips.
4.Nu har jeg ventet lenge og levd på gode ord,

men nu vil jeg ha penger og flere enn du tror.

Å gid som han deg ligner faderullanrullan ligner

å gid som han deg ligner i ansikt og figur.
5.Jeg vil nu intet dølge men si det som det er

det har nu hatt til følge jeg har en annen kjær.

Jeg var en simpel pike faderullanrullan pike

jeg var en simpel pike og du var misjonær.
Grunnkretser i Fet kommune

Grunnkretser i Fet kommune er delområder og grunnkretser som seksjonerer Fet kommune, Akershus, for folketellingsformål og lignende. I noen tilfeller sammenfaller de med kirkesogn, med valgkretser og med nåværende eller tidligere skolekretser.
Sunnfjord Museum

Historikk

Sunnfjord Museum ble som så mange andre av de norske folkemuseene grunnlagt på begynnelsen av 1900-tallet. Nasjonsbyggingen etter unionstiden var nok en viktig drivkraft i dette arbeidet. Sunnfjord Sogelag som eier museet, ble opprettet i 1910, med det som målsetting å opprette et museum for sunnfjordbygdene, men museet ble ikke åpnet før i 1926.
Første lokalisering for museet var i Førde sentrum. Museet ble flyttet til Movika i 1950, der det siden har ligget. Daverande formann i Museumsforbundet, Robert Kloster, som holdt tale ved nyåpningen, sa: 
«…jeg har sett mange museumsområder gjennom årene, men sjelden har jeg sett noe så vakkert og selvfølgelig som Movika».
De kommende årene ble en evig kamp om penger for å sikre seg hus som enten stod i fare for å bli fjernet eller som andre museum var ute etter. Ideen bak oppbyggingen av friluftsmuseet var å få et mer eller mindre komplett gårdstun (klyngetun) for to brukere slik det kunne se ut midt på 1800-tallet.
I 1975 ble det innført en statleg tilskuddsordning for museum av en viss størrelse, og Sunnfjord Museum var et av disse. Det var ikke så mye penger i begynnelsen, men nok til at det begynte å skje noe. Under ledelse av styreformann Leiv Erdal fra Naustdal ble det fart i arbeidet med et nytt administrasjons- og utstillingsbygg, og i 1977 fikk museet sin første faste ansatte, Ludvig Søgnen fra Sande.
Nytt administrasjonsbygg åpnet i 1980 og midt på 1980-tallet kom det eget verkstedbygg, realisert ved hjelp av sysselsettingsmidler. 
Etterhvert som museet fikk faste stillingar økte aktiviteten og flere hus kom til i friluftsmuseet. På begynnelsen av 2000-tallet ble det planlagt og bygd støl til museumstunet med tilhørende kulturlandskap i et område som tidligere var tett skog. I dag (2012) har museet seks stillinger.
I 2009 gikk Sunnfjord Museum sammen med de fire andre museene i fylket til en ny og stor driftsenhet som ble kalt Stiftinga Musea i Sogn og Fjordane. Det er fremdeles det lokale sogelaget som eier hus og samlinger.
South Humber gasskraftverk

South Humber (Bank) gasskraftverk er et varmekraftverk i Lincolnshire i England, Storbritannia. Det har en installert produksjonskapasitet på 890 MW, fordelt på to blokker med 3+1 og 2+1 gassturbiner.
Brenselkilden er naturgass. Anlegget ble utbygd omkring årene 1993–1997 av Fortum og Alstom. Turbinene er levert av ABB. Operatør er selskapet Centrica Energy.
De totale CO2-utslippene i 2008 var ca. 3 044 370 tonn, likt med 2007-nivået men langt mer enn kvotemålet.
Shinichiro Tani

Japans herrelandslag

Shinichiro Tani spilte 1 landskamper for Japans herrelandslag.